CELEX: 62011CN0655
Language: et
Date: 2011-12-20 00:00:00
Title: Kohtuasi C-655/11 P: Seven for all mankind LLC 20. detsembril 2011 esitatud apellatsioonkaebus Üldkohtu (kuues koda) 6. oktoobri 2011 . aasta otsuse peale kohtuasjas T-176/10: Seven SpA versus Siseturu Ühtlustamise Amet (kaubamärgid ja tööstusdisainilahendused)

3.3.2012   
            
            
               ET
            
            
               Euroopa Liidu Teataja
            
            
               C 65/7
            
         Seven for all mankind LLC 20. detsembril 2011 esitatud apellatsioonkaebus Üldkohtu (kuues koda) 6. oktoobri 2011. aasta otsuse peale kohtuasjas T-176/10: Seven SpA versus Siseturu Ühtlustamise Amet (kaubamärgid ja tööstusdisainilahendused)
   (Kohtuasi C-655/11 P)
   2012/C 65/14
   Kohtumenetluse keel: inglise
   
      Pooled
   
   
      Apellant: Seven for all mankind LLC (esindaja: avocat A. Gautier-Sauvagnac)
   
      Teine menetlusosaline: Siseturu Ühtlustamise Amet (kaubamärgid ja tööstusdisainilahendused)
   
      Apellandi nõuded
   
   Apellant palub Euroopa Kohtul:
   
               —
            
            
               tühistada Üldkohtu 6. oktoobri 2011. aasta otsus (kohtuasi T-176/10), mis tehti teatavaks 7. oktoobril 2011;
            
         
               —
            
            
               jätta jõusse Siseturu Ühtlustamise Ameti teise apellatsioonikoja 28. jaanuari 2010. aasta otsus (asi R 1514/2008-2), mis tehti teatavaks 15. veebruaril 2010;
            
         
               —
            
            
               mõista Seven for all mankind LLC kohtukulud ja Siseturu Ühtlustamise Ameti menetluse kulud välja Seven SpA-lt ning jätta viimase kohtukulud tema enda kanda.
            
         
      Väited ja peamised argumendid
   
   Apellant väidab, et vaidlustatud kohtuotsus tuleb tühistada järgmistel põhjustel:
   
               —
            
            
               esiteks rikkus Üldkohus sõna SEVEN eristusvõime hindamisel menetlusnormi, mis mõjutas apellandi huve;
            
         
               —
            
            
               teiseks ei täitnud Üldkohus määruse (EÜ) nr 207/2009 artikli 8 lõike 1 punktis b sisalduva sarnasuse mõiste hindamisel väljakujunenud kohtupraktikast tulenevaid nõudeid ning ei arvestanud juhtumi kõigi asjaoludega.